Retten: Sigrid-drapsmann var psykotisk - fare for nye forbytelser
Det er ingen fellende enkeltbevis, men retten mener en samlet vurdering ikke gir tvil om at 38-åringen drepte Sigrid. - Etter en samlet vurdering av alle bevisene, mener retten at tiltalte har opptrådt som det står beskrevet i tiltalen, sier dommer Ingemar Nestor Nilsen. I dommen listes opp en rekke momenter som gjør at retten ikke var i tvil om 38-åringens skyld. Han skal derfor overføres til psykiatrien, til såkalt tvungent psykisk helsevern. Sunmøringen anket dommen på stedet. - Anken gjelder ileggelsen av tvungent psykisk helsvern, herunder vurderingen av de faktiske forhold, sier John Christian Elden. BAKGRUNN: Drepte Sigrid (16) - slipper fengselsstraffI dommen går retten detaljert gjennom forklaringene og vurderingene til de tre rettsoppnevnte sakkyndige. En av dem konkluderte med at 38-åringen var utilregnelig. De andre mener at han var utilregnelig, men at de var i betydelig tvil. - Retten kan ikke overprøve de sakkyndiges konklusjoner, men kan vurdere bevisene disse konklusjonene bygger på, sier dommer Ingemar Nestor Nilsen. - Etter at en samlet vurdering finner retten at meget taler for at tiltalte var utilregnelig da forbrytelsen skjedde, eller at det i minste er stor tvil om hans tilregnelighet, legger han til. I retten snakket 38-åringen mye om det han kaller «speilet» og «the stalking game». Han har også gitt uttrykk for at han var forfulgt av både privatpersoner og psykiatrien. Retten er ikke i tvil om at det foreligger en kvalifisert risiko for tilbakefall og alvorlig voldshandlinger, og at samfunnet derfor må vernes mot 38-åringen. - Han har ingen sykdomsinnsikt og nekter å bruke medisiner, leste dommeren. BAKGRUNN: Drapstiltalt spurt ut om gåtefullt «speil»Retten er overbevist om at tiltalte forholdt seg som beskrevet i dommen og utelukker at det finnes en annen gjerningsperson. Dommeren leste opp at et viktig elektronisk bevis er en bompassering klokken 00.04 på vei inn til Oslo natt til 5. august i gjor. En strekning som kan kjøres på under ti minutter. Sigrids mobil slutter å virke 00.17. - Det er ingen holdepunkter for at andre kan ha brukt bombrikkken. Tiltalte kan ikke gjør rede for hvor han var den natten, leste dommeren. Andre viktige bevis er fingeravtrykk fra tiltalte på en plastpose utenfor campingvognen til 38-åringen. I posen var en reklameavis med Sigrids blod. Blodspor i campingvognen stammer trolig fra et levende menneske, men retten kan ikke fastslå dødsårsak. - Retten kan ikke se at tiltaltes vasking av campingvognen, eller «oppfiffing av campingvognen», som noe annet enn at han ville fjerne sporene, sier dommer Nilsen. Retten fester også lit til forklaringen om at dynen som Sigrid var pakket inn i, var den samme som 38-åringen brukte i campingvognen.38-åringen så opp og rullet med øynene da dommeren forkynte at han ble dømt til tvungent psykisk helsevern. Han hadde et helt nøytralt ansiktsuttrykk. Han bare hevet skuldrene og ristet lett på skuldrene da forsvarer Ida Andenæs hvisket til ham like etter at slutningen ble opplest. Mens dommer Ingemar Nestor Nilsen fortsatte å lese dommen, foldet han hendene og kikket ned i bordet. Om 38-åringens tilregnelighet leser dommeren opp at lovbrytere som på handlingstiden var psykotisk, skal dømmes til tvungen psykisk helsevern. - Evnen til å reagere adekvat på inntrykk forsvinner ved psykose. Man mister kontroll på tanker og følelser. De intellektuelle handlinger kan imidlertid være under kontroll. Det er sinnstilstanden i gjerningsøyeblikket som er det avgjørende, leste Nilsen.Retten har også bitt seg merke i at 38-åringen skrudde av sin egen mobil og byttet simkort like etter at Sigrid forsvant. Han lånte også en bil av en kamerat, en bil politiet mener han brukte til å flytte Sigrid fra campingvognen til stedet der hun ble funnet. I bilen ble det funnet fiber som passer med tekstilene hun ble pakket inn i, men ikke noe blod. - I en ulåst container ved campingvognen fant politiet en avis med Sigrids blod sammen med en pose der man fant tiltaltes fingeravtrykk, leste Nestor Nilsen fra dommen. 35-åringen har forklart at han ville fiffe opp i campingvognen, og at han ikke vet hvordan blodet havnet der.Tre minutter før retten ble satt, kom foreldrene til Sigrid inn i retten. Foreldrene har vært mest opptatt av å få svar på spørsmålene, men også hvilke type straff 38-åringen eventuelt får. - For dem er det best at det blir forvaring, da er det en minstetid på 10 år og makstid på 21 år. Mens ved tvungen psykisk helsevern vil han kunne begjære seg løslatt hvert år. Familien ønsker mest mulig ro, sa Stabell til VG i går kveld. På slaget klokken ni ble den tiltalte 38-åringen ført inn i retten. Han leverte et håndskrevet ark til forsvarerne før han småpratet med forsvarer Ida Andenæs. En rekke av etterforskerne som har jobbet på saken er til stede i retten for dommen, også den fungerende lederen for voldsavsnittet, Grete Metlid.
Dommerne mener at 38-åringen ikke har innsikt i sin egen sykdom, og at han kan skade på nytt dersom han slipper ut.